ანზორ მექვაბიშვილი

ანზორ მექვაბიშვილი (დ. 5 ივნისი, 2001, თბილისი, საქართველო) — ქართველი ფეხბურთელი. საფეხბურთო კლუბ კრაიოვას „უნივერსიტატეას“ და საქართველოს ეროვნული ნაკრების ნახევარმცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. მექვაბიშვილი თბილისის „დინამოს“ საფეხბურთო აკადემიის აღზრდილია. „დინამოს“ მთავარ გუნდში 2019 წლიდან თამაშობდა და ამ დროის განმავლობაში ქვეყნის პირველობის, თასის გათამაშებისა და საერთაშორისო ტურნირების ფარგლებში ჩატარებული შეხვედრების ჩათვლით სულ 113 მატჩში (13 გოლი) მიიღო მონაწილეობა. მის შემადგენლობაში ორჯერ საქართველოს ჩემპიონობა და ერთხელ საქართველოს სუპერთასი მოიპოვა. ახალგაზრდა ნახევარმცველი თბილისის „დინამოს“ ძირითად გუნდში პირველად ჩისკო მუნიოსის დროს მოხვდა. თუმცა მისი დებიუტი კახა ჩხეტიანის მთავარი მწვრთნელობის პერიოდში შედგა. როტაციის ფეხბურთელობიდან ძირითადის წევრობასა და გუნდის ვიცე-კაპიტნობამდე გზა მექვაბიშვილმა არასრულ ორ წელიწადში გაიარა. 2022 წლის დეკემბერში 21 წლის ნახევარმცველი GFF Awards 2022-ზე წლის საუკეთესო ნახევარმცველების ნომინანტებში მოხვდა — მექვაბიშვილმა ეროვნული ლიგის დასრულებულ სეზონში 30 მატჩი ჩაატარა, 5 გოლი გაიტანა და 1 საგოლე გადაცემა შეასრულა. წლის საუკეთესო ქართველ ახალგაზრდა ფეხბურთელადაც იგი დაასახელეს. აღნიშნულ პერიოდში მის მიმართ ყველაზე დიდ ინტერესს პოლონური „რაკუვი“ და ნიდერლანდური „ვიტესი“ იჩენდნენ. 2024 წლის იანვარში რუმინეთის ერთ-ერთ ყველაზე ტიტულოვან კლუბში, კრაიოვას „უნივერსიტატეაში“ გადავიდა, სადაც 4.5-წლიანი კონტრაქტი გააფორმა. რუმინულ კლუბში 22 წლის საყრდენი ნახევარმცველის დებიუტი „სტიაუასთან“ შინ გამართულ შეხვედრაში 21 იანვარს შედგა. იცავდა საქართველოს ყველა ასაკობრივ ნაკრებთა ღირსებას. მისი დებიუტი ახალგაზრდულ გუნდში 2020 წლის სექტემბერში შედგა. იმ დროისთვის, როდესაც საფრანგეთის 21-წლამდელთა წინააღმდეგ ვასილ მაისურაძემ ახალგაზრდულში პირველად ათამაშა მექვაბიშვილი 19 წლის და 3 თვის იყო. იყო საქართველოს 21-წლამდელთა ნაკრების ერთ-ერთი ლიდერი და მისი კაპიტანი. სპეციალისტების შეფასებით მექვაბიშვილს 6-იანისა და 8-იანის პოზიციაზე თამაში თანაბარი წარმატებით შეუძლია. შესაბამისად, მის ამ უნარს კლუბში, ახალგაზრდულ და პირველ ნაკრებებში მწვრთნელები აქტიურად იყენებენ ფორმაციის ცვლილებისთვის. ქვეყნის ეროვნულ გუნდში პირველად 2022 წელს ვილი სანიოლმა გამოიძახა და მარტის ორივე ამხანაგური მატჩი ათამაშა — ზენიცაში ბოსნია-ჰერცეგოვინასთან და ტირანაში ალბანეთთან. მექვაბიშვილმა 2022 წელს საქართველოს ეროვნული ნაკრების მიერ გამართული 9 მატჩიდან 7 შეხვედრაში ითამაშა. ძირითადში პირველად გიბრალტარის ეროვნულ ნაკრებთან 4–0 მოგებულ მატჩში გამოჩნდა. იმავე გიბრალტართან გასვლაზე კი ნაკრებში პირველ საგოლე მოქმედებაში მიიღო მონაწილეობა. განახლდა: 26 ივნისი, 2024 დინამო თბილისი საქართველოს ჩემპიონი: 2020, 2022 საქართველოს ვიცე-ჩემპიონი: 2021, 2023 საქართველოს სუპერთასის მფლობელი: 2021, 2023 საქართველოს წლის საუკეთესო ახალგაზრდა ფეხბურთელი: 2022 ღირსების ორდენი: 2024 ანზორ მექვაბიშვილი ეროვნული ლიგის ოფიციალურ საიტზე ანზორ მექვაბიშვილი უეფას ოფიციალურ საიტზე ↑ ანზორ მექვაბიშვილის ტრანსფერზე // lelo.ge ↑ საუკეთესოდ დასახელება კარიერაში წინსვლის შანსია ↑ ბედნიერი ვარ „დინამოში“ გატარებული ყოველი წუთით ↑ ანზორ მექვაბიშვილი კრაიოვას „უნივერსიტატეაში“ ↑ Universitatea Craiova 0–3 FCSB / Liga I. soccerway ↑ „ვიცი, რომ აქ თავის დამკვიდრება იოლი არ იქნება“... ↑ მექვაბიშვილი — ევროპული კლუბების სამიზნე ↑ ნაკრების მწვრთნელის დავალება შევასრულეთ ↑ Bosnia-Herzegovina 0–1 Georgia / Friendlies. soccerway ↑ Bosnia and Herzegovina v Georgia, 25 March 2022 ↑ Albania 0–0 Georgia / Friendlies. soccerway ↑ Albania v Georgia, 29 March 2022 ↑ Georgia 4–0 Gibraltar / UEFA Nations League. soccerway ↑ Georgia 4–0 Gibraltar / UEFA Nations League. uefa.com ↑ Georgia 0–0 Bulgaria / UEFA Nations League. soccerway ↑ Georgia v Bulgaria, 12 June 2022 ↑ Georgia 2–0 North Macedonia / UEFA Nations League. soccerway ↑ Georgia v North Macedonia, 23 September 2022 ↑ Gibraltar 1–2 Georgia / UEFA Nations League. soccerway ↑ Gibraltar v Georgia, 26 September 2022 ↑ Morocco 3–0 Georgia / Friendlies. soccerway ↑ Morocco v Georgia, 17 November 2022 ↑ Georgia 1–7 Spain / Qual. Euro 2024. soccerway ↑ Georgia v Spain, 08 September 2023 ↑ Norway 2–1 Georgia / Qual. Euro 2024. soccerway ↑ Norway v Georgia, 12 September 2023 ↑ Georgia 8–0 Thailand / Friendlies. soccerway ↑ Georgia v Thailand, 12 October 2023 ↑ Georgia 4–0 Cyprus / Qual. Euro 2024. soccerway ↑ Georgia v Cyprus, 15 October 2023 ↑ Georgia 2–2 Scotland / Qual. Euro 2024. soccerway ↑ Georgia v Scotland, 16 November 2023 ↑ Spain 3–1 Georgia / Qual. Euro 2024. soccerway ↑ Spain v Georgia, 19 November 2023 ↑ Montenegro 1–3 Georgia / Friendlies. soccerway ↑ Montenegro v Georgia, 09 June 2024 ↑ Türkiye 3–1 Georgia / UEFA Euro 2024. soccerway ↑ Türkiye 3–1 Georgia / BVB Stadion Dortmund. UEFA ↑ Georgia 1–1 Czechia / UEFA Euro 2024. soccerway ↑ Georgia 2–0 Portugal / UEFA Euro 2024. soccerway ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ